Prikazas

Prikazas () – Maskvos valstybės centrinio valdymo organai, tvarkę atskiras valstybės gyvenimo sritis.

Daugelis prikazų buvo pavaldūs Bojarinų dūmai. Rūmų prikazai (Дворцовые приказы) buvo pavaldūs Slaptųjų reikalų prikazui (Приказ тайных дел), kuris buvo tiesiogiai atsakingas carui. Maskvos patriarchas turėjo savo prikazus, tvarkiusius bažnytinius reikalus.
Specializuotų prikazų buvo daug, kartai iki 60, jų skaičius einant laikui keitėsi.

 Pavadinimai 
Prikazai buvo bendras pavadinimas. Konkretūs prikazai galėjo turėti tokius pavadinimus:
 palata ()
 troba () – Šis pavadinimas prigijo kai kuriems prikazams. Jis buvo ne toks garbingas kaip palata.
 kiemas (). Prikazai, vadinęsi kiemai ir rūmai, paprastai užsiimdavo ūkine veikla arba valdė atskiras valstybės sritis.
 rūmai ()
 trečdalis (). Prikazai, vadinęsi trečdaliai ir ketvirčiai, atsirado laikais, kai Maskvos valstybė buvo dalijama į tris sritis (Ivano III laikai) ar keturias sritis (Ivano IV laikai). Vėliau ketvirčiais ėmė vadinti ir prikazus, tvarkiusius kitus reikalus.
 ketvirtis ()

 Prikazų sąrašas 
 Užsienio reikalų prikazai:
 Pasiuntinių prikazas (Посолский приказ) – tvarkė ryšius su užsienio šalimis, atitiko dabartinę Užsienio reikalų ministeriją.
 Belaisvių prikazas (Полоняничий приказ, iš rus. полон, плен 'nelaisvė') – rusų Maskvos valstybės pavaldinių, patekusių į nelaisvę (dažniausiai – turkų) išpirkimas iš nelaisvės.
 Ponų prikazas (Панский приказ) – prikazas Lenkijos reikalams.
 Lietuviškas prikazas (Литовский приказ) – prikazas Lietuvos reikalams
 Administraciniai
 Antspaudo prikazas (Печатный приказ) – įstaiga, kuri dėdavo caro antspaudą ant įvairių dokumentų, kuriais suteikdavo įvairias teises asmenims ir už tai imdavo atitinkamus mokesčius
 Mūrinis prikazas (Каменный приказ) – tvarkė plytų gamybą ir mūrinių pastatų statybą
 Jamų prikazas (Ямской приказ) – prižiūrėjo keleivių ir pašto pervežimo prievolę
 Knygų spaudos prikazas (Приказ книгопечатного дела)
 Vaistinių prikazas (Аптекарский приказ)
 Vienuolynų prikazas (Монастырский приказ) – nepavaldus Stačiatikių bažnyčiai
 Teismų prikazai
 Maskvos teismų prikazas (Московский судный приказ)
 Vladimiro teismų prikazas (Владимирский судный приказ)
 Dmitrovo teismų prikazas (Дмитровский судный приказ)
 Riazanės teismų prikazas (Рязанский судный приказ)
 Kariniai prikazai
 Šaulių prikazas (Стрелецкий приказ)
 Patrankininkų prikazas (Пушкарский приказ) – tvarkė artileriją
 Admiraliteto prikazas (Адмиралтейский приказ) – tvarkė karinių laivų statybą, apginklavimą ir aprūpinimą
 Kazokų prikazas (Казачий приказ)
 Šarvų prikazas (Бронный приказ)
 Žmonių rinkimo į kareivius prikazas (Приказ сбора ратных и даточных людей)
 Svetimšalių prikazas (Иноземный приказ)
 Ginklų prikazas (Оружейный приказ)
 Vokiečių maitinimo prikazas (Приказ немецких кормов) – spėjama, tvarkęs algų mokėjimą užsieniečiams, tarnavusiems kariuomenėje
 Reitarų prikazas (Рейтарский приказ) -
 Finansiniai prikazai
 Dvarų prikazas (Поместный приказ) – tvarkė už tarnybą skiriamų dvarų reikalus
 Apskaitos prikazas (Приказ счетный) -
 Didžiojo iždo prikazas (Приказ Большой казны)
 Didžiųjų pajamų prikazas (Приказ Большого прихода)
 Teisėsaugos prikazai
 Prašymų prikazas (Челобитный приказ)
 Slaptųjų reikalų prikazas (Приказ тайных дел)
 Plėšikų prikazas (Разбойный приказ)
 Seklių prikazas (Сыскной приказ)
 Regioniniai prikazai
 Mažosios Rusijos prikazas (
 Kazanės prikazas (Казанский приказ, Приказ Казанского дворца) – Pavolgio reikalų prikazas, tvarkęs Kazanės chanato reikalus
 Sibiro prikazas
 Didžiosios Rusijos prikazas
 Smolensko prikazas
 Livonijos reikalų prikazas
 Novgorodo ketvirtis
 Vladimiro ketvirtis
 Ustiugo ketvirtis
 Kostromos ketvirtis
 Haličo ketvirtis
 Smolensko ketvirtis
 Dvaro prikazai
 Arklidžių prikazas (Конюшенный приказ)
 Rūmų prikazas
 Rūmų mūrų prikazas (Дворцовый каменный приказ)
 Auksakalystės ir sidabrakalystės prikazas (Приказ золотого и серебряного дела)
 Panichidų prikazas (Панихидный приказ)
 Caro aprangos palata (Царская мастерская палата)
 Carienės aprangos palata (Царицына мастерская палата)
 Patalų prikazas (Постельный приказ)
 Sakalininko prikazas (Сокольничий приказ)
 Medžioklio prikazas (Ловчий приказ)

 Personalo prikazai
 Rangų prikazas (Разрядный приказ) – tvarkė karininkų ir valdininkų kaip personalo klausimus ir kt.
 Cholopų prikazas (Холопий приказ)

 Nuorodos 

 Органы власти в России XVI–XVII вв. (Rusijos valdžios organai XVI–XVII a.)
 Котошихин Г. О московском государстве (G. Kotošichinas. Apie Maskvos valstybę)